Beredskabscenter Aalborg måtte rykke ud til røgudvikling. En kvinde havde glemt en oksegrydesteg.

Klokken 14.29 fik Beredskabscenter Aalborg en melding om brand på Løvstikkevej i Aalborg. Det viste sig dog blot at være røgudvikling forårsaget af en oksegrydesteg. Røgudviklingen blev opdaget af en 16-årige søn af huset, der nåede hjem inden det gik helt galt. Da han åbnede døren blev han mødt af en masse røg og en hylende røgalarm. Kvinden, der boede i huset, havde glemt oksegrydestegen og havde forladt huset for en stund. - Det når aldrig at udvikle sig, så de slipper med et hjem, der lugter kraftigt af gammeldags oksesteg, siger indsatsleder ved Beredskabscenter Aalborg, Bent Pedersen. Han roser beboerne i området for en hurtig og præcis melding - og beboerne i det røgfyldte hus for at have røgalarm installeret.